Тишмәнут

Таралу 
100 гә якын төре билгеле, күбесенчә Евразиядә, берничә төре Америкада таралган.

Татарстан территориясендә 4 төре очрый: озынча тишмәнут (A. elongata), җепсыман тишмәнут (A. filiformis), эре касәле тишмәнут, яисә Турчанинов тишмәнуты (A. maxima) һәм төньяк тишмәнуты (A. septentrionalis). Барлык районнарда да очрыйлар. Су буйларында, далаланган тау битләрендә, куаклыкларда, болыннарда үсәләр.https://tatarica.org/tat/razdely/priroda/rastitelnost/tishmnut Онлайн - энциклопедия Tatarica

 Тасвирлама 
2-20 см биеклектәге берьеллык үсемлекләр. Яфраклары гадәттә бөтен, ланцетсыман яки озынча, таралгыга тупланганнар. Вак чәчәкләре ак, ал яки кызыл төстә, алар ялгыз булырга да, чатыр чәчәк төркеменә берләшергә дә мөмкиннәр. Касәләре кыңгырау яки шар формасында; таҗлары тәлинкә яки бүрәнкә сыман. Җимеше — вак кара көрән орлыклы шарсыман тартмачык. Апрель-августта чәчәк аталар. Җимешләре июнь аеннан өлгерә башлый. Орлыктан һәм вегетатив юл белән (тамыр үсентеләреннән) үрчи.https://tatarica.org/tat/razdely/priroda/rastitelnost/tishmnut Онлайн - энциклопедия Tatarica

Нәүрүзгөл (Primula) ыругы вәкилләреннән аермалы буларак, тишмәнут ыругы төрләре таҗның кыска торбачыгы белән аерылып тора.

Күп төрләргә гетеростилия хас.

 Куллану 
Халык медицинасында җепсыман тишмәнут һәм төньяк тишмәнуты үләне төнәтмәләре йөрәк, нерв авырулары вакытында, бәвел юлларында таш утырганда кулланыла.

Декоратив үсемлек.

 Төркемләү 

 Таксономия 
, 1753, Sp. Pl. : 142

Тишмәнут ыругы Арчанчәчәклеләр (Ericales) тәртибенең Нәүрүзгөлчәләр (Primulaceae) семьялыгына карый. Әлеге тәртип Астеридлар → Суперастеридлар → Эвдикоталар → Чәчәкле үсемлекләр кладаларына керә.

 Төрләр 
Кайбер төрләре:

 . Эпилепсия, бүсер, эч китү, туберкулёз авыруларын дәвалауда кулланыла.
 . Гонорея авыруыннан кулланыла.
 . Калкансыман биз авырулары, эпилепсия, гонореяне дәвалауда кулланыла.
 А. И. Галимзянов, Словарь-справочник по флоре Татарстана, Казань, 2010

 Синонимнар 









 Искәрмәләр 

 Әдәбият 

 Шишкин Б. К., Бобров Е. Г., Овчинников П. Н. Род Проломник — Androsace L. // Флора СССР = Flora URSS : в 30 т. / начато при рук. и под гл. ред. В. Л. Комарова. — М. ; Л. : Изд-во АН СССР, 1952. — Т. 18 / ред. тома Б. К. Шишкин, Е. Г. Бобров. — С. 217—242. — 802 с. — 3000 экз.

 Сылтамалар 



 Jepson Manual Treatment
 Flora of China
Төркем:Үсемлекләр
Төркем:Әлифба буенча үсемлекләр
Төркем:Ботаника
Төркем:Ауразия флорасы
Төркем:Үләннәр
Төркем:Чәчәклеләр